Kamu bisa jelasin ke aku soal 95 Dalil dalam bahasa melayu?

95 Dalil terhadap Kuasa Pengampunan (Tajuk asal dalam bahasa , juga dikenali sebagai 95 Dalil Luther) ditulis oleh seorang paderi berbangsa Jerman bernama Martin Luther pada tahun 1517. Tulisan ini dianggap sebagai pencetus kepada pergerakan Reformasi Protestan. Luther menggunakan dalil-dalil ini untuk mempertikaikan amalan gerejanya menjual pengampunan yang akhirnya melahirkan fahaman Protestan. Sokongan kepada Luther menggalakkan lebih ramai lagi golongan yang mencurigai pihak gereja dan membangkang amalan-amalannya. Lebih khusus lagi, gerakan ini kemudiannya mencabar ajaran gereja mengenai konsep taubat, kekuasaan Paus sebagai ketua gereja dan umat Kristian serta kegunaan pengampunan itu sendiri.

Gerakan ini turut mencetuskan perdebatan mengenai teologi yang menyebabkan Zaman Pembaharuan Eropah; melahirkan pecahan mazhab Luteran, Anabaptis dan sebagainya dalam lingkungan agama Kristian itu sendiri. Hal ini seterusnya mencetuskan perubahan yang ketara dari segi sosial dan politik yang merebak ke hampir segenap benua Eropah.